**Z A P I S N I K**

**47.** sjednice školskog odbora Gimnazije „Matija Mesić“ održane **25. svibnja 2017.** godine s početkom u **9** sati u zgradi Gimnazije.

**Nazočni:** Mirjana Stanić, Andrea Sertić, Anita Holub i Lidija Blažević

**Nenazočni:** Zlatko Markovinović, Daria Pinjuh-Budisavljević i Dubravka Pitlović

Sjednici nazoči i Gorana Lavrenčić, tajnica škole.

Nakon što je predsjednica Školskog odbora Mirjana Stanić utvrdila da sjednici prisustvuje većina članova i da sjednica može započeti za sjednicu je predložen sljedeći

DNEVNI RED

1. Usvajanje zapisnika 45. i 46. sjednice Školskog odbora

2. Razmatranje odluke o raspisivanju natječaja za izbor i imenovanje ravnatelja Gimnazije

 „Matija Mesić“

3. Različito

Predloženi dnevni red jednoglasno je prihvaćen.

**Ad 1.**

Na prethodnoj sjednici Školskog odbora zaključeno je kako se zapisnik 45. sjednice neće usvojiti jer su dva člana rekla dostaviti svoje pisane primjedbe na isti. Pisanu primjedbu, odnosno ispravak zapisnika dostavio je Zlatko Markovinović i te izmjene su uvrštene u zapisnik. Članica Anita Holub predložila je da se zapisnik ipak ne usvoji na ovoj sjednici jer svi koji se spominju u zapisniku nisu nazočni. Isto je predložila i za zapisnik 46. sjednice. Nazočni su jednoglasno prihvatili prijedlog tako da se usvajanje zapisnika 45. i 46. sjednice odgađa do iduće sjednice.

**Ad 2.**

Na prethodnoj sjednici Školskog odbora predsjednica je upoznala članove s Rješenjem Prosvjetne inspekcije kojim se zabranjuje imenovanje Zlatka Markovinovića ravnateljem škole jer postupak izbora ravnatelja prema natječaju objavljenom 5. travnja 2017. godine nije proveden u skladu s odredbama Statuta škole. Rješenje nije dostavljeno Zlatku Markovinoviću, ali je upoznat s istim jer je član Školskog odbora. Na sjednici nije odlučeno da će se Školski odbor žaliti na Rješenje, nego se postupilo po Rješenju i donesena je odluka o raspisivanju novog natječaja. Škola je naknadno, na pisani upit, službeno saznala od Prosvjetne inspekcije da je Zlatko Markovinović izjavio žalbu (a o čemu nije obavijestio školu) koja će biti dostavljena Ministarstvu znanosti i obrazovanja na nadležno rješavanje. Kako je u ovom trenutku neizvjesno na koji način će Ministarstvo odlučiti o izjavljenoj žalbi, članovi Školskog odbora, nakon kraće rasprave, jednoglasno su donijeli

O D L U K U

o poništenju natječaja

1. Poništava se natječaj za izbor i imenovanje ravnatelja/ice Škole objavljen 20. svibnja 2017.

 godine.

2. Odluka će biti objavljena u dnevnom tisku „Večernji list“, mrežnim stranicama i oglasnoj

 ploči Škole.

3. Odluka stupa na snagu danom donošenja.

Sjednica zavšena u 9,30 sati.

Zapisnik napisala: Predsjednica Školskog odbora:

Gorana Lavrenčić, dipl.iur. Mirjana Stanić, prof.